Tolong jelaskan mengenai Karir dari Olga Syahputra dalam bahasa jawa

Olga Syahputra iku anak pambarep saka pitu sadulur. Dhèwèké keturunan Padang-Jawa. Olga anak saka pasangan Nur Rachman lan Nurhida. Olga nduwéni kasenengan njaluk tandhatangan lan foto bareng karo idholané. Saya suwé Olga ditawani main ing filem Lenong Bocah. Sadurungé main ing Lenong Bocah, Olga kudu gladhen dhisik ingSanggar Ananda. Amarga ora nduwé dhuwit, Olga banjur adol kulkas supaya bisa mbayar kursus ing Sanggar Ananda. Kanca raketé Olga kang jenengé Bertrand Antolin banjur rumangsa mesaké lan nukokaké kulkas anyar kanggo Olga.

Nalika isih aktif gladhen ing Sanggar Ananda, Olga uga kerep mèlu syuting sanajan mung dadi peran pembantu. Olga uga tau dadi asisten penyanyi kang jenengé Rita Sugiarto. Sawisé Olga main ing sinétron Kawin Gantung lan Si Yoyo, Olga dadi presenter Ngidam ing SCTV. Olga dadi presenter karo Jeremy Thomas. Olga uga bisa nglawak ing acara komedi Jangan Cium Gue lan Extravanganza ABG. Nalika nggabung karo Extravanganza ABG ing taun 2005, jeneng Olga wiwit dikenal. Jenéng Olga Syahputra banjur misuwur nalika lumebu taun 2007. Nalika iku Olga nggabung karo Indra Bekti lan Indy Barends ing acara Ceriwis kang disiyaraké ing Trans TV.